**NOTA INFORMATIVĂ**

**la proiectul Hotărârii Guvernului cu privire la aprobarea Regulamentului privind desfășurarea Loteriei fiscale**

|  |
| --- |
| 1. **Condițiile ce au impus elaborarea proiectului și finalitățile urmărite** |
| În scopul asigurării executării prevederilor art. 133 alin. (2) pct. 34) din Codul fiscal nr.1163/1997 (*Republicat în Monitorul Oficial al Republicii Moldova*, *ediție specială din 8 februarie 2007),* care prevede că Serviciul Fiscal de Stat organizează concursuri, cu stimularea din surse bugetare a contribuabililor care, direct sau indirect, au participat la îmbunătăţirea procesului de administrare fiscală şi/sau la majorarea încasărilor la bugetul public naţional, precum și pentru combaterea și reducerea evaziunii fiscale, a fost elaborată Hotărârea Guvernului cu privire la aprobarea Regulamentului Loteriei Fiscale. |
| 1. **Principalele prevederi ale proiectului** |
| Proiectul hotărârii prevede aprobarea Regulamentului Loteriei Fiscale.  Loteria fiscală este o măsură de a contribui la combaterea evaziunii fiscale prin limitarea achitărilor efectuate prin numerar.  Desfășurarea Loteriei fiscale are scopul de a contribui la sensibilizarea cetățenilor aferent promovării efectuării achitărilor fără numerar prin utilizarea card-urilor bancare, precum și cointeresarea, implicarea și responsabilizarea cetățenilor de a înregistra veniturile în scopuri fiscale realizate de comercianți din vânzarea bunurilor și prestarea serviciilor direct către populație.  Practica unor țări demonstrează eficiența loteriilor de acest gen și impactul pozitiv asupra dezvoltării plăților fără numerar și minimizării economiei tenebre.  Ținând cont de cele expuse mai sus, se consideră oportun aprobarea proiectului de lege respectiv. |
| 1. **Descrierea gradului de compatibilitate a prevederilor proiectului cu legislația Uniunii Europene** |
| Prezentul proiect de act normativ nu contravine legislației Uniunii Europene. |
| 1. **Fundamentarea economico-financiară** |
| Aprobarea prezentului proiect de hotărâre implică cheltuieli bugetare suplimentare de 220000 lei anul, pentru acrodarea premiilor. |
| 1. **Transparența decizională** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul Hotărârii de Guvern a fost plasat pe pagina [www.particip.gov.md](http://www.particip.gov.md) și pagina web oficială a Ministerului Finanțelor [www.mf.gov.md](http://www.mf.gov.md), compartimentul *Transparența decizională*, directoriul *Procesul decizional*. |